JohanHeinsen/ENO huggingface dataset:
Den Nord-Cimbriske Tilskuer, 1829-06-26
Blandinger. Staden Gravesand i Engeland og dens Omegn, blev for nogen Tid siden sat i stor Uroe, derved at pludselig, paa samme Dag og Time, mange meget respectable Mænds Koner forsvandt paa eengang. Først nogle Dage efter, da een af de forladte Ægtemænd besøgte sin Svigermoder i Hertfordshire, fik han til sin ikke ringe Forhauselse at høre, at hendes Datter med de øvrige forsvundne Damer befandt sig paa en Valfart til Ashton, for der at oppebie den unge Schilobs (Messias) Ankomst, som Tilhængerne af den bekjendte Prophetinde og Stifterinde af en Religionssect Johanna Southeotehavde forkyndt skulle skee en af Dagene. De stakkels forladte Ægtemænd fandt til deres Forskrækkelse, at det ikke allene var Tabet af deres dyrebare Ægtemage de havde at beklage; men de fromme Koner havde, for at gjøre den unge Schilob behagelige Foræringer, medtaget det skjønneste og bedste i Huset; en Dame havde ikke medtaget mindre end 500 Pd. St. i contante Penge.
Den Nord-Cimbriske Tilskuer, 1829-06-26
Den engelske literaire Gazette indeholder følgende Anecdote: En Ven af os, sperrede tillige med en anden engelsk Laps Spadseergangen i Parken ved Brussel, da Een i en simpel blaae Kjole gik mellem begge og afbrød deres Samtale. Vor Ven, sagde halvhøit: Da that fellow, he's no Gentleman (Gud fordømme den Karl, han er ingen Gentleman; d. r. Mand af Levemaade, hvorpaa den Fremmede vendte sig om, tog Hatten af, bukkede sig og sagde meget artig: Gentlemen, Jam the King (mine Herrer, jeg er Kongen!) 1529 beleirede Sultan Solimann Wien, bestormede den 70 Gange, men blev stedse med Tapperhed tilbageslaaet og mistede derved 80,000 Mand.
Den Nord-Cimbriske Tilskuer, 1829-06-26
J det store Folkeslag ved Leipzig 1813 talte man kun 40,000 Døde. Jkke Enhver veed just hvilken der er den største Landsbye. Et tydsk Tidsskrive fortæller os, at det er den ungarske Landsbye Czaba, der ligger i en stor Dal ei langt fra Pesth. Den er ikke ældre, end fra 1715, men i Fjor havde den, hvilket den ungarske Skribent Johann von Agostan skal have berettet, 20, 187 Jndvaanere, samt 2000 Huse. Den indtager et Fladerum af 30 engelske 2) Mile, og har en katholsk og 2 protestantiske Kirker. De steste af Jndvaanerne ernære sig ved Agerbrug og Qvægdrist.
Den Nord-Cimbriske Tilskuer, 1829-06-26
Et engelsk Maanedsskrivt fortæller følgende nye Træk af Elephanthens Klogskab. Paa et Krigst ogi Ostindien hændtes det, at en Artillerist faldt ned af Kanonen, og kom at ligge saaledes, at Baghjulet, ufeilbarlig maatte have gaaet over ham; men da Elephanten, som gik bag efter Kanonen, saae dette, løftede den, uden at dens Fører dertil opfordrede den, Baghjulet saa længe op, indtil Faren var forbi Bag hver Kanon gaaer en Elephant, som, naar Øxnene ei kunne trække den frem, skyder efter med Snabelen; og i Tilfælde af at Skydset skulde blive siddende fast i en Sump, løfter det uden Vanskelighed op
Den Nord-Cimbriske Tilskuer, 1829-06-26
Iblandt flere fortælles følgende Anecdote om den nye Pave: Som Kardinal havde han stedse betjent sig af en simpel Skomager. Da man nu efter hans Ophøielse paa Pavestolen lod komme en af de moderne Sko=Fabrikantere, for at tage Maal af ham, udbrød Hs. Hellighed: "Hvad, det er jo ikke min gamle Skomager, Hvor er Mester Carl Han har syet gode Skoe for mig som Kardinal, det samme vil han gjøre nu, jeg er bleven Pave. Er jeg steget, saa kan han stige med mig." Man lod strax den betuttede Skomager hente til Paven, som udbetalte ham 100 Pjastre, for at kunne herefter opføre sig som pavelig Skomager. En Organist i den engelske Bye Poldsug vandt i Foraaret et Veddemaal ved i 24 Timer at afspille en Million Noder paa Klaveret. Denne Mand siger et engelsk Tidsskrivt - maa være et Slags Hurtigløber med Hænderne, eller ogsaa have Maskinsingre.
Den Nord-Cimbriske Tilskuer, 1829-06-26
Sangerinden Jfr. Sontag siges nu at være hemmelig gift med en tydsk Greve. Naar hendes Engagement i London er forbi, skal hun have i Sinde at træde frem paa Verdenstheatret i sin nye Roll som virkelig Grevinde.
Den Nord-Cimbriske Tilskuer, 1829-06-26
Den 10de De holdt Hs. kgl. H. Prinds Wilhelm af Preussens Brud, Prindsesse Auguste, Hertuginde til Sachsen Weimar, sit Jndtog i Berlin og næste Dag fuldbyrdedes den høitidelige Formæling paa Slottet, Biskop Eilert forrettede Vielsen og i det Øieblik da det høie Brudepar vexlede Ringe, affyre des 72 Kanonskud i den kongl. Lysthave. Efter Taffelet paafulgte den høitidelige Fakkeldands, hvorved Prindsessendandsede først med Keiseren, dernæst med Hs. M. Kongen og siden med alle Prindserne, som befandt sig i Toget. Efter Strømpebaandets Fordeling ved Overhofmesterinde Frue v. Jagow, adskiltes Hoffet. Om Aftenen den 12te Juni indfandt de høie Herskaber og Nyformælede sig i Operahuset, hvor Agnes v. Hohenstausen af Spontini, opførtes. Paa Jndtogsdagen oversendte Prindsessen en Gave af 500 Rd. til de Fattige. Endnu samme Aften tog Hs. Majestæt Keiseren af Rusland Afsked med den kongl. Familie og tiltraadte nogle Timer efter Tilbagerelsen til Warschau, Hs. keiserl. H. Storfyrst Tronfølgeren af Rusland er af Hs. Maj. Kongen udnævnt til Chef for det 3die Uhlan-Regiment, hvilket om Formiddagen blev ham overgivet i Dyrehaven.
Den Nord-Cimbriske Tilskuer, 1829-06-26
J Marseille lever en Kone, som er født 1714, har været givt to Gange, og anden Gang i sit 66de Aar med en Mand paa 25. Hendes syvaarige Enkestand mellem begge Ægteskaberne, tilbragte hun med at ride Coureer for en Fyrste i Mailland, uden at Nogen opdagede hendes Kjøn. Hun har alle sine Sandser, og befinder sig saare vel, og lever næsten af ene Caffe, hvoraf hun drikker 3040 Kopper om Dagen. (Det maa da nok være hollandsk Caffe?) Ellers er det et Beviis meere for, hvad den gamle Caffedrikker Voltaire svarte sin advarende Læge: Caffe er rigtignok en langsom tærende Gift, thi jeg har nu drukket den i 80 Aar.
Den Nord-Cimbriske Tilskuer, 1829-06-26
Jfølge Kundgjørelse fra Overstatholderen i Stockholm fandtes forleden Søndag et nyfødt Drengebarn i en Rendesteen, og Mandagen derpaa et nyfødt Pigebarn i Søen ved Ragvaldsbroe. J Sandsteen=Bjergene ovenfor Wahlstädtel, nedstyrtede den 9de f. M. en Klippevæg, uden videre Ulykke; men den 11te faldt atter høie op imod Schandau en stor Væg og knuste 13 Arbeidere. Den Fjortende, som var paa Udkik, slap derfra med Livet.
Den Nord-Cimbriske Tilskuer, 1829-06-26
Indenlandsk. At Salt skal maales med den sædvanlige Korn tønde, der holder 8 Skpr. eller 144 Potter, samt med Strygmaal uden Top, hvorimod Steenkul, endnu fremdeles med den i Forordn. af 10de Jan. 1698 anordnede Maaletønde, der 176 Potter, samt med Topmaal: derom er, for i saa Henseende at forebygge Meningsforskjellighed, under 6te De fra Cancelliet udgaaet en Circulair-Skrivelse til samtlige Amtmænd i Danmark.
Den Nord-Cimbriske Tilskuer, 1829-06-26
Med det norske Dampskib afgik den 12te De fra Kbhavn til Christiania, kgl. Skuespillerinder Mad. Werschall og Jfr. J Påtges, og Dhrr. kongl. Skuespillere Nielsen og Foersom, og Repetiteur og Hof violon Werschall, hvilket Selskab i Sommermaanederne agter, i Christiania at give nogle smaa Syngestykker og Seener af Operaer, Sørgespil og Skuespil.
Den Nord-Cimbriske Tilskuer, 1829-06-26
I Pindse-Ugen fødtes i Kbhavn 54 flere end der døde; der fødtes nemlig 111, og døde 57, blandt disse En ved ulykkelig Hændelse.
Den Nord-Cimbriske Tilskuer, 1829-06-26
Det er rimeligviis efterstaaende Tildragelse, som har foranlediget Rygtet om et Drab i Sønderherred, pr. Randers (see No. 48). J Trustrup Bye, Lyngbye Sogn, har en Smed, Thomas Hansen, der beherskedes af en næsten utæmmelig Hidsighed, sat Livet til, ved i bogstavelig Forstand at rende Pande imod Væggen. Han troede sig nemlig fornærmet af en anden Bonde og dennes Kone, ved Ufred paa hans Jord; antastede derfor disse Folk i deres Huus; forfulgte Konen ud i Kjøkkenet, og vilde derfra, i sin blinde Hidsighed, trænge videre ind i det tilstødende, Værelse; men da hans Hoved var et Qvarteer høiere end Døren, kom det i saa ublid en Berørelse med Stolpen, at Smeden styrtede bag over, og reiste sig aldrig mere; dog levede han endnu 48 Timer derefter.
Den Nord-Cimbriske Tilskuer, 1829-06-26
Ved Obductionsforretningen fandtes en Spalte fra Øverst til Nederst i Hjerneskallen, samt udløbet Blod i Hjernen. Det er aabenbart, at ikkun en ulykkelig Hændelse, i det høieste et Vaadedrab finder Sted i dette Tilfælde, og rimeligviis ikke engang det Sidste, men paa ingen Maade forsætlig Drab eller Mord, hvorfor heller Jngen i denne Anledning er belagt med Arrest; men blot Caution stillet for Tilstedeværelsen af den Mand og Kone, i hvis Huus Ulykken tildrog sig Ved Landsoverretten i Viborg er Krigsraad og Consumtionsforvalter Theil i Skive, for formeentlig misligt Forhold i hans Embedsstilling, dømt at bøde til Skive Kjøbstads Fattigkasse 200 Rbd. Sv.
Den Nord-Cimbriske Tilskuer, 1829-06-26
Ved samme Ret er et Fruentimmer i Aarhuus Arrest, Else Marie Thomasdatter, der tiltales for Barnefødsel i Dølgsmaal og Ombringelse af sit Foster, dømt til at miste sin Hals, og hendes Hoved at sættis paa en Stage.
Den Nord-Cimbriske Tilskuer, 1829-06-30
Den No. 52. Nord-Cimbriske Tilskuer. eller Amts Thisted, privilegerede. kgl. allernaadigst AvertissementsTidende. Forsendes med Brevposten, overalt i Danmark. Tirsdagen. den 30te Junii.
Den Nord-Cimbriske Tilskuer, 1829-06-30
Udenlandsk.
Den Nord-Cimbriske Tilskuer, 1829-06-30
Den i Fangenskab komne russiske Besætning er allerede bragt til Bagno. Hundrede russiske Soldater og 8 Officerer ere af Tyrkerne frigivne og sendte til Odessa. Kapudan Pascha skulle ikke have have synderlig Lyst til at gaae ud i det sorte Hav, men Storherrens befaling var peremptorisk, og han lagde saamegen Vægt derpaa, at han i egen Person begav sig i en Schaluppe til Fanarati, en af Bosphorusslottene, og forblev der, saalænge til Flaaden var ude af Sigte. Den nye Storvezir Redschid Pascha nyder i en saa høi Grad Storherrens Tiltroe, at han har meddeelt ham udstrakt Fuldmagt til Bestyrelsen af Krigsoperationerne. Fraden serwiske Grændse skrives, at fra Albanien lyde Efterretningerne ikke gunstige for Tyrkerne, Roligheden skal paa Nye være bleven forstyrret, da Grækerne, som havde forstærket sig meget i Epirus, anvende alle Midler for bestandig at udbrede Jnsurrectionen videre. Det hedder nu, at en Deel af det ægyptiske Corps, som skulle forstærke de tyrkiske Tropper i Asien, nu skal have faaet Contraordre, og skal forstærke Storherrens Armee i Europa. Storveziren skal være bleven saaret af en mat Kugle paa Benet, og i et opfanget Brev til Hussein Pascha, siger han, at har har været nødt til at udsætte sig for Faren, for at foregaae sine Paschaer med godt Exempel, da disse ikke som de russiske Anførere, ville fægte i Spidsen for deres Colonner. - Jfølge Breve fra Corfu, vedblive Grækerne bestandig at fortsætte deres Erobringer, saaledes skal Arta være tæt indsluttet af dem og være sit Fald nær. Den græske Leier var i Nærheden af denne Stad, i PlakaPræsidenten Grev Capodistrias var kommen til bage til Ægina fra hans Omreise i Grækerland, hvor han den 8de Mai har modtaget Marskal Maison, til hvis Ære en Triumphbue var opreist. Marskalken tilstillede i sin Konges Navn Præsidenten Valuta for 1 Mill. Franks, som skal anvendes til Sædekorn.
Den Nord-Cimbriske Tilskuer, 1829-06-30
Portugal. Fra Lissabon og Porto hører man, ikke andet end Grusomheder; en langsom Hensmægten i usunde Fængsler og enkelte Henrettelser høre til Dagens Orden. Commandanten i et af Fængslerne har kastet 70 ned i de fugtige Fængselskjeldere, under Forevending af at de øvrige legitimsindede Fangne ikke skulle smittes af Don Pedros Tilhængere. J Porto havde 1500 Fangne gjort et mislykket Forsøg paa at bryde ud men Gouverneuren havde strax underneden Fængslerne ladet anbringe en Gang og fylde med Krudt, og Skildvagterne havde faaet befaling til, paa første Forsøg de Fangne skulle gjøre paa at bryde ud, at sprænge Fængslet i Luften. Efterretningen, der var kommen til Lissabon med en engelsk Hurtigseiler: at der skulle oprettes et Regentskab paa Tercera og at et Laan var negotieret for Donna Maria under Keiser Pedros Garantie, havde opvakt en uhyre Glæde blandt Folket, og selv i Fængslerne havde Fangerne raabt: Donna Maria leve! Herpaa skal være forefaldet Grusomheder, som overgaae al Beskrivelse, saaledes skal f. Ex. en Fangevogter have qvalt endeel Fangne ved ulæsket Kalk; og en Deel af Fangerne skulle være blevne druknede.
Den Nord-Cimbriske Tilskuer, 1829-06-30
Udenlandsk. Efter Forlydende vil den forestaaende høie Formæling finde Sted i Gemakkerne paa Frederiksberg Slot, og Prof. Weyses Formælingsmusik desaarsag først blive opført Dagen efter i Slotskirken.
Den Nord-Cimbriske Tilskuer, 1829-06-30
Den 21de Juni afgik Dampskibet Caledonia til Malmøe og vendte om Aftenen tilbage igjen. Det medbragte endeel Passagerer som agtede at overvære Promotionsfesten i Lund den 23de De, hvorved over 40 Magistere bleve promoverede, og som foretoges med gandske andre Høitideligheder end i Danmark Som bekjendt var Oehlenschlager indbuden dertil, og Naborigets herlige Skjald, Esaias Tegner, ankom ogsaa dertil, for at overvære sin ældste Søns Promosion. Denne Sammentræffen af Nordens ypperste Digtere i hiin Universitetsstad, har sikkert af Academiets Borgere været betragtet som en sand Fest. (Teg mer har i 12 Aar været Professor i det græske Sprog, ved Lund Universitet, fra hvilken Post han i Vaagen 1824 kaldtes til Biskop i Vexio.) Ogsaa FrøkenSchoulz er afgaaet til Skaane, for med sin Sang i den prægtige Domkirke at give denne academiske Høitidelighed en forøget Glands.
Den Nord-Cimbriske Tilskuer, 1829-06-30
I det nylig udkomne 1ste Hæfte 1829 af schl. holst.
Den Nord-Cimbriske Tilskuer, 1829-06-30
lauenb. Provincialberichte læses følgende Beretning som et Selvmord, foranlediget ved en holsteensk Smuglersag: "J Stolpe, Godset Sierhagen, indtraf den 7de Decbr. f. A. den Ulykke, at en meget duelig Kunstner, der var en i enhver Henseende vakker Mand, og i sine bedste Aar, aflivede sig selv. Han forlod, tilligemed sin Broder, om Morgenen sit Huus, for at gaae til et Retsforhør i Neustadt, hvor han skulde af høres, tilligemed en Foermand, der var anklaget for Smuglerie. Lange det var den Ulykkeliges Navn - havde, efter en Toldcontrolleurs Reqvisition, aflagt edelig Forklaring om, at Foermanden paa en vis Dag havde holdt udenfor Døren hos ham, der tillige havde Værtshuushold; men dette nægtede Foermanden. Om Medlidenhedsfølelse for den Mistænkte, hvem hans Udsagn, maaskee kunde bringe i Ulykke, eller om en tvivlende Bevidsthed har bemægtiget sig ham selv ihenseende til den givne Forklaring, formaaer Jngen at bestemme, da der ei var undsluppet ham mindste tvivlsom Yttring eller Mine, hverken da han hjemme tog venlig Afsked fra sin høifrugtsommelige Kone, eller underveis, hvor han, som sædvanlig, viste sig munter og snaksom. Da de omtrent havde gaaet en Timestid og faae Neustadt for sig, forlangte han af sine Ledsagere tændt Svamp til sin Tobakspibe, og bad dem derpaa gaae et Øieblik iforveien, medens han gik over en Grøft ind i en Skov ved Veien. Øieblikket efter hørte man det dræbende Knald. Broderen og to andre Personer, der vare fulgte med dem, ilede til der ved den opstigende Krudtdamp betegnede Sted, og fandt ham med knust Hjerne død paa Jorden. Han havde aflivet sig ved at tænde en Patron, som han stak i Munden. Hans Død beklages af hans ulykkelige Ægtefælle, som han efterlod med 6 Børn og som gik svanger med det 2de, og af den hele Egn, hvor han var kjendt som en brav Mand og en dygtig Kunstner. Hanvar i Særdeleshed heldig med Forfærdigelsen af mucicalske Jnstrumenter." Thisted. Jgaar Eftermiddag Kl. 5 optrak her over Egnen et Tordenveir, som man i mange Aar ikke kan erindre Mage til: det 3die frygtelige Lyn som brød løs her over Byen, slog ned i et Sted i Østergade, spaltede Skorstenen, og foer ud af et Vindue, uden at tænde. Stedets Eier Michel Nielsen, og Kone, samt et fremmet Pigebarn, som under Lynets Nedfart alle 3 befandt dem i Kjøkkenet, faldt bedøvede til Jorden, og uagtet den strax tillende Hjælp og alle anvendte Lægemidler, var og blev Manden død, da Lynet havde truffet ham i Hovedet, afsvedet et Lok Haar i hans Jsse og beskadiget den ene Kind. Konen derimod bragtes inden kort Tid til Bevidsthed; den lille Pige, som man trak frem under det fra Skorstenen nedfaldte Grus, kom igjen efter en 3 Qvarteers Tid til Live, og synes i Dag at være noget bedre. Uveiret continuerede ud paa Nakken til omtrent Kl. 2, og Lynet slog ned flere Steder tæt ved Byen; dog uden at anrette videre Skade.
Den Nord-Cimbriske Tilskuer, 1829-06-30
Den 24de Juni indtraf det Uheld at et ungt Menneske fra Kollerup i Hannherred, der var gaaet ned til Havet forat bade sig, og formodentlig er gaaet for langt ud i Vandet, druknede. Hans Liig fandtes Dagen derpaa.
Den Nord-Cimbriske Tilskuer, 1829-06-30
Døde. Kjøbenhavn: Hofhattemager David Mart, 63 Aar; Frue Marg. Hedevig Lehmann, fød Obdrup, 40 Aar; Student Lorenz Just Bechmann, 19 Aar; Christian Petersen Schmidt, 56 Aar. Aalborg: Afskediget Captain paa Vartpenge, Wilhelm Fr. L. v. Risko, 43 Aar.
Den Nord-Cimbriske Tilskuer, 1829-06-30
Reisende med Dampskibet Dania" den 3 Junifra Kbhavn til Aarhuus. Fuldmægtig H. Ralf med Kone. Stud. pharm. Fischer, Krigsraad og Herredsfoged Wesenberg, Pastor Christensen, Mad. Mynster, Jfr. Schutte, Frue Borring, Pastor C. A. Schmidt, Cabinetskoureer Brummer med Frue og Datter, Jomf. A. A. og A. C. Feilberg, Frue Schram, Cand. theol. Steenstrup, Proprietair Jürgensen, Gjortlersv. Christensen, og Handelsbetjent Lexou.
Den Nord-Cimbriske Tilskuer, 1829-06-30
Avertissements. Ved Proclama, som Dags Dato er læst ved Hassing-Refs Herreders Ret, og vil blive læst ved den Kongelige Landsoverret i Viborg, ere Creditorerne og alle andre, som maatte have noget at fordre i Stervboet efter afdøde Gaardmand Lars Christensen Odde af Dovermøllegaardi Ydbye Sogn, indkaldte med 12 Ugers Varsel, til at anmelde og beviisliggjøre deres havende Krav paa Boet, for undertegnede Skifteforvalter; hvilket herved, til Vedkommendes, Efterretning, bekjendtgjøres. Teglgaarden den 25de Juni 1829. Fischer.
Den Nord-Cimbriske Tilskuer, 1829-06-30
Mandagen den 13de Juli førstkommende om Eftermiddagen Klokken 4, afholdes Auction i Tæbring over det Stervboet efter afgangne Anne Jensdatter, Enke efter forhen afdøde Cort Larsen, tilhørende og i bemeldte Tæbring, beliggende Boelsted med tilhørende Jorder, af Hartkorn 1 Td. - Skp. 3 Fdkr. 1 Alb., og hvori er nedlagt 1 1/2 Skp. Rug, 2 Tdr. Byg, 1 Td. Havre, 1 Skp. Ærter og 2 Skp. Vikker; hvorhos bemærkes: at denne Eiendom kan taget i Besiddelse og Brug, saasnart Approbationen er meddeelt. Samme Dag afholdes Auction over det bemeldte Stervboe tilhørende Løsøre, bestaaende af: En Koe, en Qvie, en Jernbielæggerkakkelovn, samt en Kobber Grubbekjedel m.m. Conditionerne blive paa Auctionsstedet bekjendtgjorte. Nyekjøbing den 26de Juni 1829. Rummelhoff.
Den Nord-Cimbriske Tilskuer, 1829-06-30
Bekjendtgjørelse. Ved en i Stervboet efter afdøde Christen Andersen af Ginnerup under Dags Dato afholdt Skiftesamling, er den Afdødes Stervboes løse og faste Eiendele af Skifteretten, til frie Trykkes, redigeres og udgives i Thisted af J. S. Lund. Raadighed og Disposition extraderet Arvingerne Gaardmændene Mads Andersen i Vesterbe- og Poul Andersen i Ginnerup, af hvilke de Sidstnævnte paa sin Medarvings og egne Veg har paataget sig at betale saavel de for Skift retten anmeldte Fordringer, som den øvrige pa Boet hvilende retmæssige Gield. Vedkommenanmodes derfor, med deres Fordringer paa Beat henvende dem til bemeldte Poul Andersen Teglgaarden den 22de Juni 1829. Fischer.
Den Nord-Cimbriske Tilskuer, 1829-06-30
De Leiligheder i min iboende Gaard, nen lig : Boutiquen og Contoiret derhos, tar Kjældere, Pakhuus og Loftrumme m.v., til Dhrr. Consuler Lutshøft & Bendix har haft i Leie, agter jeg fra 1ste Novld. A. af at bortleie, og hvorom kan accordere med mig. Thisted, den 23. Juni 1829. Magnelle sal. Hous.
Den Nord-Cimbriske Tilskuer, 1829-06-30
Undertegnede indtræffer i Robe forestaaende Thisted Marked den 3die Juli, med et Part moderne Manufactur-Vare, i mange forskellige Sorter, som til mege billige Priser er at faae i mit Logie, hoHr. Kjøbmand Hedegaard. Aalborg, den 22 Juni 1829. A. Jacobsen.
Den Nord-Cimbriske Tilskuer, 1829-06-30
Da jeg Undertegnede agter mig, til de forestaaende Marked i Thisted, undlader jo ikke at anbefale mig herved til inden udenbyes respective Herrer og Damer, m. et velasorteret Manufactur-Lager, saason, allermoderneste Mode Sirtzer, Glace Gin ham, Bomuldslager, Merinos & Bombasi alle Couleurer, Silke-Schavler, Krep Tör klæder, Cambringe, Gace, Lenong, Muss liner, Jaconetter, fiint, middel & ordinaKlæde, og ellers andre moderne, og gjængAlenvare. Om redelig Behandling, og de billigst Priser muligst, vil Enhver, som forunde mig sin ærede Søgning, vorde overbeviis B. H. Cohn fra Aalborg, Tillæg til Thisted Amts Avertissements=Tidende eller den Nord=Cimbriske Tilskuer. Tirsdagen den 30te Juni Ao. 1829. No. 52.
Den Nord-Cimbriske Tilskuer, 1829-06-30
Blandinger. Over Carthagena har man under 9de April den vigtige Efterretning, at Freden mellem Peru og Columbien er afsluttet, som en Følge af det afgjørende Slag som forefaldt den 26de Febr. ved Varqui, hvori den peruanske General Lamar blev med 8000 Mand slagen af Columbierne; i Følge Fredstractaten skulle de columbiske Grændser blive saaledes som de for vare, og Perus Gield skal inden halvandet Aar være betalt. Peru giver Corvetten Pinchiacha tilbage, og 150,000 spanske Daler i Godtgjørelse for Angrebet paa Guaaquil.
Den Nord-Cimbriske Tilskuer, 1829-06-30
Hospodaren i Bucharest, Fyrst Ghika, har ladet sin Søn, som, af Raserie over at Faderen ikke vilde samtykke hans Giftermaal, nylig vovede et mordisk Overfald paa denne, erklære arveløs og forvise Landet.
Den Nord-Cimbriske Tilskuer, 1829-06-30
J Madrid taltes den 4de Juni om en Ministervexel, Hr. Calemarde skal have sin Afskeed, Forfølgelserne i Catalonien drives nu med fordoblet Hæftighed. 40 Liberale, som vare beskyldt for at have indladt sig i en Sammensværgelse, ere arresterede.
Den Nord-Cimbriske Tilskuer, 1829-06-30
J forrige Aar ere 20,000 Pengestykker af Platina, hver af en 3 Rublers Værdie, myntet Rusland; denne Myntsort er nu som en Slags Luxusartikkel blandt de høiere Klasser. J Tifliser ogsaa for russisk Regning anlagt en Mynt, hvor der præges asiatiske Mynter. J Jlatoust ere Guld-, Kobber- og Jernminer ogdagede. De russiske Saltværker have i afvigte Aar leveret en 20 Millioner Pud Salt. Viscomte Canellas, der som Don Miguels Gesandt ville optræde i Brussel, fandt da han ville aflægge Ministrene sit Besøg, Jngen hjemme, og hans efterladte Adressekort bleve, paa Kongens befaling, ham tilbageskikkede.
Den Nord-Cimbriske Tilskuer, 1829-06-30
En tydsk Naturforsker vil bilde Folk ind, at Jorden nu snart maa forgaae, da den uhyre Mængde Jis der sammenhober sig baade ved Nord- og Syd Polerne vil bringe den til at tabe Ligevægten, saa begge Polerne pludseligt ville komme til at ligge under Æqvator, og de Lande som nu ligge under Æqvator, under de forhenværende Poler. De uhyre Iismasser under Æyvator ville da pludseligt smelte og overstrømme den hele Jord.
Den Nord-Cimbriske Tilskuer, 1829-06-30
Den nylig afdøde Dronning af Spaniens Hjerte, bliver, ifølge hendes Ønske, bragt til hendes uforglemmelige Sachsen, hvorom hun phantaserede uafladelig.
Den Nord-Cimbriske Tilskuer, 1829-06-30
Et Slags Galskab eller Vandskræk yttrer sig blandt Vildtet i det Bayerske, en Bonde var bleven bidt af en Grævling, og Rævene havde allerede smittet nogle Faar; det var derfor bleven Eierne forbuden at lade Huusdyr gaae frit omkring. Som Mademoiselle Søntags Gemaal, nævnes en ungersk Baron Clam, riig paa Ahner, men fattig paa Penge. En djævelsk Plan til at bortføre den gigtbrudne, spanske General Milans fra Frankerig og spille ham i den ubarmhiertige Grev d'espagnas Hænder, er lykkeligviis opdaget og tilintetgjort, da den franske Grændsepræfect har bragt ham i Sikkerhed.